อักษรขอมไทย

อักษรขอมไทย เป็นอักษรพราหมีรูปแบบหนึ่งที่ใช้เขียนในประเทศไทยและลาวp = 1 ซึ่งใช้เขียนภาษาบาลี, สันสกฤต และไทย อักษรดังกล่าวนี้สามารถพบได้ในคัมภีร์ทางพระพุทธศาสนา ตำรายา ตำราคาถาอาคม รูปยันต์ต่าง ๆ โดยมากปรากฏในแถบภาคกลาง และอาจพบได้บ้างในภาคใต้และภาคตะวันออกเฉียงเหนือของประเทศไทย

**ศัพทมูลวิทยา**
ในอดีต อักษรนี้มีชื่อว่า อักษรขอม2013 คำว่า ขอม มีหลายความหมาย พจนานุกรมฉบับราชบัณฑิตยสถาน พ.ศ. ๒๕๔๕ ให้ความหมายว่า เขมรโบราณ

**พยัญชนะ**
พยัญชนะมีทั้งหมด 35 ตัว โดยแต่ละตัวมีทั้งรูปตัวเต็มกับตัวเชิงหรือพยัญชนะซ้อน มีการจัดแบ่งเป็นวรรคตามระบบภาษาสันสกฤต
ไฟล์:Encyclopedie volume 2-189.png|thumb|300px|อักษรไทย อักษรขอมไทย และเลขไทย ตีพิมพ์ในสารานุกรมของดิเดอโรต์และดาลองแบรท์ (ภาพต้นฉบับมาจากหนังสือ Du Royaume de Siam ของ ซีมง เดอ ลา ลูแบร์ พิมพ์เมื่อ ค.ศ. 1691) อักษรขอมไทยในหน้านี้จัดไว้ในหัวข้อ Alphabet Bali (อักขระบาลี) แสดงรูปอักษรและการแจกลูกตัวสะกดตามอักขรวิธีขอมไทย
รูปพยัญชนะอักษรขอมไทยน้อยกว่าอักษรไทย 9 ตัว โดยรูปพยัญชนะที่ขาดไป 9 ตัว คือ ฃ ฅ ซ ฎ ด บ ฝ ฟ และ ฮ ซึ่งการเขียนคำที่มีพยัญชนะที่ขาดไปเป็นดังนี้- ตัว ด ใช้ ฑ หรือ ต แทน เช่น 34x34px ไฑ หรือ 34x34px ไต = ได้, 63x63px เฑากไม่ หรือ 63x63px เตากไม่ = ดอกไม้- ตัว ฝ ใช้ ผ แทน เช่น 31x31px ผี อาจหมายถึง ผี หรือฝี ขึ้นกับบริบท- ตัว ซ ใช้ ฌ ช หรือ ส เช่น 57x57px ฌืตฺรง = ซื่อตรง, 57x57px แลวใส้ย = แล้วไซร้- ตัว บ และ ฟ นิยมนำรูปตัว 32x32px  (ป)  ของอักษรขอมมาเขียนแทน บ และเพิ่มหางขึ้นไปเป็นรูป ตัว 32x32px (ป) ส่วนตัว ฟ ใช้รูปตัว 32x32px  (พ)  ของอักษรขอมมาเติมหางเช่นกันเป็นรูป 32x32px (ฟ) แต่ในหลายกรณี รูปตัว ป ของอักษรขอมทั้งที่มีหางและไม่มีหางมักใช้ปะปนกัน บางครั้งแทนเสียง ป บางครั้งแทนเสียง บ เช่น 35x35px เบน หรือ 35x35px เปน = เป็น, 67x67px ไฟเผา = ไฟเผา- รูปตัว ฝ ใช้อักษรขอม ตัว พ เติมหางเช่นเดียวกับตัว ฟ  เช่น 35x35px ฟาย = ฝ่าย- ตัว ฃ ฅ ฎ ฮ ไม่มีที่ใช้ โดยใช้ ข ค ฏ และ ห แทน
พยัญชนะทุกตัวใช้เป็นพยัญชนะต้นได้ทั้งหมด ในกรณีของอักษรนำและตัวควบกล้ำ ตัวแรกใช้รูปตัวเต็ม ตัวต่อไปใช้รูปตัวเชิง

**ตัวสะกด มี/ร**
นิยมเขียนด้วยรูปตัวเชิงใต้พยัญชนะต้นหรือสระ เว้นแต่พยัญชนะมีรูปสระหรือตัวควบกล้ำอยู่ข้างล่างอยู่แล้วจึงใช้รูปตัวเต็ม

**สระ**
พระราชลัญจกรพระบรมราชโองการสำหรับพิมพ์หัวกระดาษประกาศกฎหมายต่าง ๆ แบบที่ใช้ในช่วงก่อน พ.ศ. 2483 ข้อความในแพรแถบตอนล่างสุดเป็นอักษรขอมข้อความ "พฺระบรมฺมราชโองฺการ"
แบ่งเป็นสระลอยกับสระจม รูปสระลอยใช้เขียนคำที่มีเสียง อ มีทั้งหมด 8 ตัว ได้แก่
รูปสระจมหรือประสมคล้ายกับอักษรไทยปัจจุบัน ที่ต่างไปมีดังนี้- สระเอีย - นิยมเขียนด้วยตัวเชิงของตัว ย เช่น 33x33px ดฺยว = เดียว หรือใช้ทั้งสระ เอ + อิ (อี) + ตัวเชิงของ ย เช่น 32x32px เสิย = เสีย- สระเอือ - มีทั้งแบบที่ใช้รูปสระ เอ + อิ + อ เช่น 38x38px เพิอ = เพื่อ และ เอ + อิ (อื) + ตัวเชิงของ อ เช่น  36x36px เงื่อน = เงื่อน- สระเออ - ใช้สระ เอ กับตัวเชิงของ อ เมื่อไม่มีตัวสะกด เช่น 31x31px เธอ = เธอ และใช้สระเอ + อี + ตัวเชิงของ อ เมื่อมีตัวสะกด เช่น 36x36px เตีอม = เติม หรือตัดตัวเชิงของ อ ใช้ตัวเชิงของตัวสะกดแทน- สระอัว - ใช้ ไม้หันอากาศกับตัวเชิงของ ว เมื่อไม่มีตัวสะกด หรือใช้ตัวเชิงของ ว อย่างเดียวเมื่อมีตัวสะกด เช่น 30x30px ตฺวฺย = ด้วย

**วรรณยุกต์**
รูปวรรณยุกต์ของอักษรขอมไทยมีความคล้ายกับวรรณยุกต์ของอักษรไทยp = 136 โดยมีการใช้งานไม่แน่นอนมีทั้งที่ไม่เติมวรรณยุกต์ ใช้รูปวรรณยุกต์ต่างจากปัจจุบัน หรือใช้เหมือนกัน

**ไม้หันอากาศ**
มีทั้งเขียนบนพยัญชนะต้นและตัวสะกด บางครั้งไม่ใช้ไม้หันอากาศแต่เพิ่มตัวสะกดเป็น 2 ตัวแทน เช่น  30x30px วนฺน = วัน,  30x30px ทงั = ทั้ง

**การนำเข้าคอมพิวเตอร์**
อักษรขอมไทยยังไม่ได้รับการบรรจุลงในยูนิโคด แต่สามารถใช้อักษรไทยแสดงรูปอักษรขอมไทยได้
ฟาริดา วิรุฬหผลได้ออกแบบฟอนต์อักษรขอมไทยสามแบบเพื่อวัตถุประสงค์ในการสอน ฟอนต์เหล่านี้สามารถทำให้ผู้พิมพ์อักษรไทยคุ้นเคยกับอักษรขอมไทยเร็วขึ้นp = 111

**อ้างอิง**

**บรรณานุกรม**
  คู่มือการอ่านถ่ายถอดอักษรขอม. สำนักหอสมุดแห่งชาติ กรมศิลปากร. 2553. 978-974-417-358-4.- publisher=University of Huddersfield- issue=Route of the Roots: Tai-Asiatic Cultural Interaction- สุจิตต์ วงษ์เทศ. อักษรไทย มาจากไหน. กทม. มติชน. 2548. 978-974-323-547-4.- อนันต์ อารีย์พงศ์. อักษรขอม. พิมพ์ครั้งที่ 2. มหาวิทยาลัยทักษิณ. 2546. 978-974-596-359-7. (ให้รายละเอียดเกี่ยวกับการเขียนและอ่านอักษรขอมไทยและขอมบาลี)

**แหล่งข้อมูลอื่น**
  ตารางอักษรขอมไทย- df=dmy-all-  อักษรขอมไทย (เว็บไซต์บันทึกขนำริมทุ่งปลักเหม็ด)-  ฟอนต์ตัวอักษรธรรมไทย หรือ ขอมไทย
หมวดหมู่:อักษรพราหมี
หมวดหมู่:อักษรในตระกูลอักษรพราหมี
หมวดหมู่:อักษรเขมร
หมวดหมู่:จารึกในประเทศไทย